CELEX: 62013CB0142
Language: et
Date: 2014-03-27 00:00:00
Title: Kohtuasi C-142/13: Euroopa Kohtu (kümnes koda) 27. märtsi 2014 . aasta määrus (Audiencia Provincial de Barcelona eelotsusetaotlus – Hispaania) – Bright Service SA versus Repsol Comercial de Produtos Petrolíferos SA (Eelotsusetaotlus — Euroopa Kohtu kodukorra artikkel 99 — Keelatud kokkulepped — EÜ artikkel 81 — Ainuõiguslik ostukokkulepe — Erand — Määrus (EMÜ) nr 1984/83 — Kokkulepe, mille suhtes kohaldatakse erandit — Määrus (EÜ) nr 2790/1999 — Kokkulepe, mille suhtes ei kohaldata erandit — Erandi ajaline kehtivus)

16.6.2014   
            
            
               ET
            
            
               Euroopa Liidu Teataja
            
            
               C 184/4
            
         Euroopa Kohtu (kümnes koda) 27. märtsi 2014. aasta määrus (Audiencia Provincial de Barcelona eelotsusetaotlus – Hispaania) – Bright Service SA versus Repsol Comercial de Produtos Petrolíferos SA
   (Kohtuasi C-142/13) (1)
   
   ((Eelotsusetaotlus - Euroopa Kohtu kodukorra artikkel 99 - Keelatud kokkulepped - EÜ artikkel 81 - Ainuõiguslik ostukokkulepe - Erand - Määrus (EMÜ) nr 1984/83 - Kokkulepe, mille suhtes kohaldatakse erandit - Määrus (EÜ) nr 2790/1999 - Kokkulepe, mille suhtes ei kohaldata erandit - Erandi ajaline kehtivus))
   2014/C 184/05
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Barcelona
   
      Põhikohtuasja menetluse pool
   
   
      Hageja: Bright Service SA
   
      Kostja: Repsol Comercial de Produtos Petrolíferos SA
   
      Ese
   
   Eelotsusetaotlus – Audiencia Provincial de Barcelona – Komisjoni 22. juuni 1983. aasta määruse (EMÜ) nr 1984/1983 asutamislepingu artikli 85 lõike 3 kohaldamise kohta ainuõigusliku ostukokkuleppe liikide suhtes (EÜT L 173, lk 5) ja komisjoni 22. detsembri 1999. aasta määruse (EÜ) nr 2790/1999 asutamislepingu artikli 81 lõike 3 kohaldamise kohta vertikaalkokkuleppe ja kooskõlastatud tegevuse liikide suhtes (EÜT L 336, lk 21; ELT eriväljaanne 08/01, lk 364) artikli 3 lõike 1, artikli 5 punkti a ja artikli 12 lõike 2 tõlgendamine – Ajaline kehtivus – Tarnija ja teenindusjaama käitaja vaheline ainuõiguslik mootorsõidukikütuse ja muu kütuse tarneleping – Määruse nr 1984/83 kehtivusajal sõlmitud kokkulepe, mis tekitab tagajärgi pärast määruse nr 2790/1999 jõustumist – Kokkulepe, mis ei vasta nende kahe määruse tingimustele
   
      Resolutsioon
   
   Komisjoni 22. detsembri 1999. aasta määruse (EÜ) nr 2790/1999 asutamislepingu artikli 81 lõike 3 kohaldamise kohta vertikaalkokkuleppe ja kooskõlastatud tegevuse liikide suhtes artikli 12 lõiget 2 tuleb tõlgendada nii, et niisugune konkurentsikeelukohustust sisaldav kokkulepe, mis kehtis 31. mail 2000 ja mis vastab komisjoni 22. juuni 1983. aasta määruses (EMÜ) nr 1984/1983 asutamislepingu artikli 85 lõike 3 kohaldamise kohta ainuõigusliku ostukokkuleppe liikide suhtes, muudetud komisjoni 30. juuli 1997. aasta määrusega (EÜ) nr 1582/97, sätestatud erandi tingimustele, kuid ei vasta määruse nr 2790/1999 erandi tingimustele, on nimetatud artikli 12 lõike 2 alusel EÜ artikli 81 lõike 1 kohaldamisalast jätkuvalt välja arvatud ainult kuni 31. detsembrini 2001.
   
      (1)  ELT C 178, 22.6.2013.